text: Efterlyst gummiring er fundet
  09 april 2015 kl. 08.12
  Seest Bageri udlodder en findeløn på 500 kroner til den der finder gummiringen. Måske er den i et rugbrød eller et franskbrød. 
  Opdatering: Ringen er fundet.
  Hvad gør en bager når han opdager, at der mangler en 3 cm gennemsigtig gummiring på en af de store æltemaskiner i bageriet.
  Claus Toft Hansen fra Seest Bageri han har valgt at udlodde en dusør på 500 kroner til den kunde, der finder gummiringen som måske gemmer sig i et af de rugbrød eller franskbrød, der er blevet bagt i løbet af natten.
  -Vi havde valget mellem at kassere hele produktionen eller prøve at finde gummiringen ved hjælp af en konkurrence og da vi ikke mener, at der er risiko for, at nogen kommer til at spise gummiringen, så udlodder vi nu en dusør til finderen, siger Mette Toft Hansen fra Seest Bageri.
  Med til historien hører dog, at det ikke er sikkert at gummiringen har gemt sit i et brød. Den kan også gemme sig på gulvet ude i bageriet, siger Mette Toft Hansen.
  